open-index/open-wikipedia-markdown huggingface dataset:
Ιωάννης Ε΄ του Νάσσαου-Ντίλενμπουργκ

O **Ιωάννης Ε΄** (, 9 Νοεμβρίου 1455 - 30 Ιουλίου 1516) από τον Οίκο του Νάσσαου ήταν αρχικά κόμης του Νάσσαου και ανατολικού Ντίλενμπουργκ, δηλ. των Ζίγκεν, Χάνταμαρ, Χέρμπορν, Βιάντεν, Ντιτς (1475-1504) και μετέπειτα ολόκληρου του Νάσσαου-Ντίλενμπουργκ (1504-1516).

## Βιογραφία
Γεννήθηκε στη Μπρέντα και ήταν ο δευτερότοκος γιος του Ιωάννη Δ΄, κόμη του Νάσσαου-Ντίλενμπουργκ και της Μαρίας του Λόον, κόρης του Ιωάννη Β΄ κυρίου του Γύλιχ, Χάινσμπεργκ & Λέβενμπεργκ. Μεγαλύτερος αδελφός του ήταν ο Ένγκελμπερτ Β΄.

Το 1475 απεβίωσε ο πατέρας τους και οι δύο αδελφοί συμφώνησαν ο Ένγκελμπερτ Β΄ να λάβει τις περιοχές δυτικά του Ρήνου και ο Ιωάννης Ε΄ εκείνες στα ανατολικά. 

Ήταν κυβερνήτης (stadtholder) του Γκέλντερν και του Τσύτφεν. Το 1504 απεβίωσε ο αδελφός του, Ένγκελμπερτ Β΄, κύριος της Μπρέντα και ο Ιωάννης Ε΄ την έδωσε στον πρωτότοκο γιο του. Ο ίδιος απεβίωσε το 1516 σε ηλικία 61 ετών.

## Οικογένεια
Νυμφεύτηκε το 1482 την Ελισάβετ, κόρη του Ερρίκου Γ΄ λαντγράβου της Άνω Έσσης και είχε τέκνα:
* Ερρίκος Γ΄ 1483-1538, κόμης του Νάσσαου-Ντίλενμπουργκ και Κύριος της Μπρέντα.
* Ιωάννης 1484-1504.
* Ερνέστος 1486.
* Γουλιέλμος Α΄ 1487-1559, κόμης του Νάσσαου-Ντίλενμπουργκ.
* Ελισάβετ 1488-1559, παντρεύτηκε τον Ιωάννη του Βηντ-Ρούνκελ.
* Μαρία 1491-1547, παντρεύτηκε τον Ιάκωβο Α΄ κόμη του Χόλσταϊν-Σάουενμπουργκ.

## Πρόγονοι

## Παραπομπές


Κατηγορία:Οίκος του Νάσσαου
Ιωάννης Α΄ του Νάσσαου-Ντίλενμπουργκ

O **Ιωάννης Α΄**, γερμ.: Johann, ολλανδ. Jan (π. 1340 - 4 Σεπτεμβρίου 1416) από τον Οίκο του Νάσσαου ήταν κόμης του Νάσσαου-Ντίλενμπουργκ (1351-1416).

## Βιογραφία
Ήταν ο πρωτότοκος γιος του Όθωνα Β΄, κόμη του Νάσσαου-Ντίλενμπουργκ και της Αδελαΐδας/Αλέιντα, κόρης του Φίλιππου του Βιάντεν. Οι δύο νεότεροι αδελφοί του έγιναν μέλη του Συλλόγου (canons) του καθεδρικού ναού.

Το 1351 απεβίωσε ο πατέρας του και τον διαδέχθηκε ως κόμης του Νάσσαου-Ντίλενμπουργκ & Ζίγκεν.

Ο Ιωάννης Α΄ απεβίωσε το 1416 και οι τέσσερις επιζώντες γιοί του διοίκησαν από κοινού τα εδάφη του. Ο πρώτος είχε μία κόρη, ο δεύτερος ήταν αρχιεπίσκοπος και ο τέταρτος ήταν άγαμος. Μόνο ο Ένγκελμπερτ Α΄ είχε άρρενες απογόνους.

## Οικογένεια
Νυμφεύτηκε το 1357 τη Μαργαρίτα, κόρης του Αδόλφου Β΄, κόμη του Λα Μαρκ και είχε τέκνα:
* Αδόλφος 1362-1420, κόμης του Νάσσαου-Ντίλενμπουργκ.
* Ιωάννης Β΄ π. 1365 - 1443, συγκυβερνήτης του Νάσσαου-Ντίλενμπουργκ και αρχιεπίσκοπος του Μάιντς.
* Ένγκελμπερτ Α΄ 1370-1442, συγκυβερνήτης του Νάσσαου-Ντίλενμπουργκ.
* Ερρίκος.
* Ιωάννης Γ΄ απεβ. 1433, συγκυβερνήτης του Νάσσαου-Ντίλενμπουργκ και κοσμήτορας (Provost) του Συλλόγου του καθεδρικού του Μύνστερ, άγαμος.

## Πρόγονοι

## Παραπομπές


Κατηγορία:Οίκος του Νάσσαου
Χρίσοβο Αιτωλοακαρνανίας

Το **Χρίσοβο** ή **Χρύσοβο** είναι μικρό ορεινό χωριό της Αιτωλοακαρνανίας. 

## Γεωγραφικά - ιστορικά στοιχεία

Το Χρίσοβο είναι αμφιθεατρικά χτισμένο στους νότιους πρόποδες του όρους της Μακριάς Ράχης σε υψόμετρο 670 μέτρων. Απέχει 88 χλμ. από το Μεσολλόγγι, 39 χλμ. απο την Ναύπακτο και βρίσκεται στον επαρχιακό δρόμο που συνδέει τα χωριά Λιμνίτσα, Κοκκινοχώρι, και Ασπριά. Μαζί με το κοντινό χωριό Κοκκινοχώρι (απόσταση 2 χλμ.) και τη Λιμνίτσα αναφέρονται στη δημοτική παράδοση ως  "Λεβεντοχώρια". Την περίοδο της Τουρκοκρατίας, το όνομα Χρύσοβο εμφανίζεται σε οθωμανικά κατάστιχα του 1454 με την ονομασία *Hirsova*, σλαβικής προελεύσεως σύμφωνα με κάποιους μελετητές. Ο περιηγητής Φρανσουά Πουκεβίλ την αναφέρει, ως Χρύσοβο, στον κατάλογο των χωριών της περιοχής Κραβάρων να κατοικείται από 10 οικογένειες.

### Αξιοθέατα
Το πιο σημαντικό αξιοθέατο είναι ο Ναός του Σωτήρος ή "Σωτήρω" για τους ντόπιους, σε απόσταση 4 χλμ., ο οποίος είναι ότι απέμεινε από το Μοναστήρι του Σωτήρος που κτίστηκε περίπου τον 13ο αιώνα από τους μοναχούς της Ιεράς Μονής Παναγίας της Βαρνάκοβας και ήταν μετόχι της. Μεγάλο ενδιαφέρον παρουσιάζουν το λιθόστρωτο δάπεδο, το λιθόκτιστο τέμπλο, η πέτρινη Αγία Τράπεζα και κυρίως οι αγιογραφίες και ο διάκοσμος των τοίχων του ναού. Ο καθηγητής Παύλος Λαζαρίδης (1975-1982) μελέτησε τις αγιογραφές του ναού στις αρχές της δεκαετίας του 60 και απέδειξε οτι η αγιογράφηση έγινε σε τέσσερις χρονικές περιόδους: το 1270, το 1400 - 1500, τον 16ο αι. και γύρω στο 1629. Αναφέρει μάλιστα ότι *"Ο αρμονικός συνδυασμός μιας μεγάλης ποκιλίας χρωμάτικών διαβαθμίσεων, η σταθερότης, η ακρίβεια του σχεδίου και η σύνθεσις των σκηνών καθιστούν τη Σωτήρω ένα σημαντικό μνημείο στο οποίο αντιπροσωπεύεται η Βυζαντινή ζωγραφική πολλών αιώνων"*. Το μοναστήρι του Σωτήρος διαλύθηκε το 1834.

### Κάτοικοι
*  Γραψάκης Κωνσταντίνος ή Γράψας ή Γράψιας: Χειμαρομάχος 1912, σώματος Στυλιανού Γαλερού

## Διοικητικά στοιχεία
Ως οικισμός αναφέρεται επίσημα γραμμένος *Χρύσοβον*, μετά την Επανάσταση του 1821, το 1835 στο ΦΕΚ 19Α - 07/12/1835 να προσαρτάται στον τότε δήμο Αποδωτίας. Το 1940 το όνομά του διορθώθηκε σε Χρίσοβον. Την περίοδο 1999 - 2010, σύμφωνα με το πρόγραμμα Καποδίστριας, ανήκε στο Δήμο Αποδοτίας. Με την εφαρμογή του προγράμματος Καλλικράτης μαζί με το Κοκκινοχώρι και τη Σωτήρω συναποτελούν τη Τοπική Κοινότητα Κοκκινοχωρίου που ανήκει στη Δημοτική Ενότητα Αποδοτίας του Δήμου Ναυπακτίας και ο πληθυσμός της σύμφωνα με την απογραφή του 2011 είναι 40 κάτοικοι.

### Απογραφές πληθυσμού

## Δείτε επίσης
* Η ναοδομική αρχιτεκτονική του Δεσποτάτου της Ηπείρου, την περίοδο της δυναστείας των Κομνηνών Αγγέλων 1204-1318

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Ποιο είναι το έγκλημα της Φατμαγκιούλ

**Ποιό είναι το έγκλημα της Φατμαγκιούλ** (τουρκικά: Fatmagül'ün Suçu Ne?) είναι μια δραματική σειρά τουρκικής παραγωγής, που προβλήθηκε για πρώτη φορά τις σεζόν 2010-2012 από το Kanal D.

Στην Ελλάδα η σειρά προβλήθηκε ως **Φατμαγκιούλ** τις σεζόν 2012-2014 από το Mega Channel.

## Υπόθεση
Η Φατμαγκιούλ Κετεντσί είναι μια νεαρή κοπέλα που ζει με τον μεγαλύτερο αδελφό της και την οικογένεια του στο Ιλντίρ, ένα χωριό κοντά στο Αιγαίο Πέλαγος. Εκείνη, ετοιμάζεται να αρραβωνιαστεί τον αγαπημένο της, Μουσταφά, ο οποίος είναι ψαράς και ανυπομονεί να μείνει μαζί του, ξεφεύγοντας έτσι από τη συμβίωση με τη νύφη της, Μουκαντές, η οποία τη μισεί.

Από την άλλη, ο Κερίμ Ιλγκάζ είναι ένας καλομαθημένος μαθητευόμενος παιδαγωγός που ζει με τη θεία του, Μεριέμ.

Το μεγάλο γεγονός της χρονιάς είναι ο αρραβώνας του Σελίμ Γιασαράν, δηλαδή του μοναχογιού του πλουσιότερου επιχειρηματία της περιοχής, Ρεσάτ Γιασαράν, με την κόρη του πολιτικού Τουρανέρ Αλαγκιόζ, Μελτέμ. Τη βραδιά του αρραβώνα, ο Κερίμ συναντάει ξανά τους φίλους του, Σελίμ, Ερντογάν & Βουράλ. Μετά το πάρτι, οι τέσσερις φίλοι πηγαίνουν στην παραλία όπου και πίνουν ασταμάτητα για να το γιορτάσουν. Την ίδια στιγμή, η Φατμαγκιούλ πηγαίνοντας να αποχαιρετήσει τον αγαπημένο της, που ετοιμάζεται να φύγει για άλλο ένα αλιευτικό ταξίδι, έρχεται άθελα της, μπροστά τους.

Ο Ερντογάν, ο Σελίμ και ο Βουράλ την αρπάζουν και την κακοποιούν σεξουαλικά ενώ ο Κερίμ, μεθυσμένος και ζαλισμένος, δεν σκέφτεται να τους σταματήσει αλλά ούτε και συμμετέχει στο βιασμό...

## Διανομή

Κατηγορία:Τουρκικές τηλεοπτικές σειρές
Μπεργκιουζάρ Κορέλ

H **Μπεργκιουζάρ Γκιοκτσέ Κορέλ** (τουρκικά: Bergüzar Gökçe Korel, 27 Αυγούστου 1982) είναι Τουρκάλα ηθοποιός.

Είναι απόφοιτη του τμήματος θεάτρου από το Πανεπιστήμιο Mimar Sinan Fine Arts.

## Προσωπική ζωή
Είναι κόρη των ηθοποιών Τανζού Κορέλ και Χιούλια Νταρτζάν. Έχει μια μεγαλύτερη αδελφή, τη Ζεϊνέπ (γενν. 1975). Το καλοκαίρι του 2009 παντρεύτηκε τον επίσης ηθοποιό Χαλίτ Εργκέντς, με τον οποίο γνωρίστηκε στα γυρίσματα της σειράς «Binbir Gece». Το ζευγάρι έχει αποκτήσει τρία παιδιά: τον Αλί (γενν. 2010), τον Χαν (γενν. 2020) και την Λεϊλά (γενν. 2021)

## Φιλμογραφία


Κατηγορία:Τούρκισσες ηθοποιοί
Κατηγορία:Τούρκισσες μοντέλα
Πακ Ντου-ικ

Ο **Πακ Ντου-ικ **(Τζόσονγκουλ: 박두익, Χάντσα: 朴斗翼, γεννηθείς στις 17 Μαρτίου 1942) είναι Βορειοκορεάτης πρώην ποδοσφαιριστής.

## Καριέρα
Ο Πακ Ντου-ικ γεννήθηκε στην Πιονγιάνγκ. Εκπροσώπησε τη Βόρεια Κορέα στο Παγκόσμιο Κύπελλο Ποδοσφαίρου του 1966 στην Αγγλία, πετυχαίνοντας το νικητήριο γκολ στη νίκη με 1-0 επί της Ιταλίας στο Πάρκο Έιρσομ στο Μίντλεσμπρο, και ένας αγώνας εμφανίζεται στην ταινία *Το Παιχνίδι της Ζωής Τους* από τον Βρετανό σκηνοθέτη Ντάνιελ Γκόρντον.

Μετά τη νίκη, ο Πακ ο οποίος ήταν ένας δεκανέας του Βορειοκορεατικού στρατού, προήχθη σε λοχία. Μετά το πρωτάθλημα, ο Πακ αποσύρθηκε από το στρατό και το ποδόσφαιρο, και έγινε εκπαιδευτής γυμναστικής. Ένας ιταλικός αστικός μύθος που συνεχίστηκε για μεγάλο χρονικό διάστημα στον τύπο ήταν ότι ο Πακ ήταν οδοντίατρος.

Κατά τη διάρκεια της Ολυμπιακής λαμπαδηδρομίας του 2008 στην Πιονγιάνγκ, ήταν ο πρώτος που μετέφερε την Ολυμπιακή φλόγα.

## Παραπομπές


Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βορείου Κορέας
Κατηγορία:Βορειοκορεάτες ποδοσφαιριστές
Ερρίκος Α΄ του Νάσσαου-Μπάιλσταϊν

Ο **Ερρίκος Α΄**, γερμ. Heinrich I (1307-1388) από τον Οίκο του Νάσσαου ήταν κόμης του Νάσσαου-Μπάιλσταϊν (1343-1388).

## Βιογραφία
Ήταν ο δευτερότοκος γιος του Ερρίκου, κόμη του Νάσσαου-Ζίγκεν και της Αδελαΐδας, κόρης του Ντιρκ του Χάινσμπεργκ.

Προοριζόταν από τους γονείς του για εκκλησιαστική σταδιοδρομία, αλλά όταν απεβίωσε ο πατέρας του την εγκατέλειψε και έλαβε το Μπάιλσταϊν. Ήταν ο πρώτος κόμης του Μπάιλσταϊν.

## Οικογένεια
Νυμφεύτηκε την Ιμάγκινα/Μάινα του Βέστερμπουργκ και είχε τέκνα:
* Ερρίκος Β΄ απεβ. 1410, κόμης του Νάσσαου-Μπάιλσταϊν
* Ράινχαρντ απεβ. 1412
* Αδελαΐδα, παντρεύτηκε τον Χάρτμουτ του Κρόνμπεργκ

## Πρόγονοι

## Παραπομπές


Κατηγορία:Οίκος του Νάσσαου
Ερρίκος Β΄ του Νάσσαου-Μπάιλσταϊν

Ο **Ερρίκος Β΄**, γερμ. Heinrich II. (απεβ. 1410) από τον Οίκο του Νάσσαου ήταν κόμης του Νάσσαου-Μπάιλσταϊν (1388-1410).

## Βιογραφία
Ήταν ο πρωτότοκος γιος του Ερρίκου Α΄, κόμη του Νάσσαου-Μπάιλσταϊν και της Ιμάγκινα/Μάινα του Βέστερμπουργκ. 

Το 1388 απεβίωσε ο πατέρας του και τον διαδέχθηκε ως κόμης του Νάσσαου-Μπάιλσταϊν με συγκυβερνήτη τον νεότερο αδελφό του, Ράινχαρντ.

## Οικογένεια
Νυμφεύτηκε το 1383 την Αικατερίνη του Ράντεροντε και είχε τέκνα:
* Αικατερίνη απεβ. 1459, παντρεύτηκε τον Ράινχαρντ Β΄ κόμη του Χάναου.
* Ιωάννης Α΄ απεβ. 1473, γιος του ήταν ο:
** Ερρίκος Δ΄ απεβ. 1499, κόμης του Νάσσαου-Μπάιλσταϊν. Γιος του ήταν ο:
*** Ιωάννης Β΄ απεβ. 1513, κόμης του Μπάιλσταϊν.
* Γουλιέλμος απεβ. 1430.
* Ερρίκος Γ΄ απεβ. 1477, κόμης του Νάσσαου-Μπάιλσταϊν.

## Πρόγονοι

## Παραπομπές


Κατηγορία:Οίκος του Νάσσαου
Ιωάννης Β΄ του Νάσσαου-Μπάιλσταϊν

Ο **Ιωάννης Β΄**, γερμ.: Johann II. (απεβ. 1513) από τον Οίκο του Νάσσαου ήταν κόμης του Νάσσαου-Μπάιλσταϊν (1499-1513).

## Βιογραφία
Ήταν ο πρωτότοκος γιος του Ερρίκου Δ΄, κόμη του Νάσσαου-Μπάιλσταϊν και της Ευας του Σάιν. Ο Ερρίκος Δ΄ ήταν γιος του Ιωάννη Α΄, κόμη του Νάσσαου-Μπάιλσταϊν και ο Ιωάννης Α΄ ήταν γιος του Ερρίκου Β΄, κόμη του Νάσσαου-Μπάιλσταϊν.

Το 1499 απεβίωσε ο πατέρας του και τον διαδέχθηκε ως κόμης του Νάσσαου-Μπάιλσταϊν. Ο ίδιος απεβίωσε το 1513 και τον διαδέχθηκε ο γιος του Ιωάννης Γ΄.

## Οικογένεια
Νυμφεύτηκε πρώτα τη Μαρία του Ζολμς-Μπράουνφελς και όταν αυτή απεβίωσε το 1505, έκανε δεύτερο γάμο με την Άννα του Λίππε. Από τους γάμους του είχε τέκνα:
* Ιωάννης Γ΄ 1490-1561, κόμης του Νάσσαου-Νπάιλσταϊν
* Ερρίκος Ε΄ απεβ. 1525, συγκυβερνήτης του Νάσσαου-Μπάιλσταϊν
* Χερμάνα απεβ. 1584
* Εύα απεβ. 1575

## Πρόγονοι

## Παραπομπές


Κατηγορία:Οίκος του Νάσσαου
Ιωάννης Γ΄ του Νάσσαου-Μπάιλσταϊν

Ο **Ιωάννης Γ΄**, γερμ.: Johann III. (1490 - 11 Δεκεμβρίου 1561) από τον Οίκο του Νάσσαου ήταν κόμης του Νάσσαου-Μπάιλσταϊν.

## Βιογραφία
Ήταν ο πρωτότοκος γιος του Ιωάννη Β΄, κόμη του Νάσσαου-Μπάιλσταϊν και της Μαρίας του Ζολμς-Μπράουνφελς.

Το 1513 απεβίωσε ο πατέρας του και τον διαδέχθηκε ως κόμης του Νάσσαου-Μπάιλσταϊν. Ο ίδιος απεβίωσε το 1561 σε ηλικία 71 ετών. Δεν είχε νόμιμα τέκνα, έτσι τον κληρονόμησε ο πέμπτος εξάδελφός του Γουλιέλμος Α΄, κόμης του Νάσσαου-Ντίλενμπουργκ, που ενσωμάτωσε το Μπάιλσταϊν στην κτήση του.

## Οικογένεια
Νυμφεύτηκε την Άννα, κόρη του Λουδοβίκου Α΄, κόμη του Νάσσαου-Βάιλμπουργκ· δεν απέκτησαν τέκνα.

## Πρόγονοι

## Παραπομπές


Κατηγορία:Οίκος του Νάσσαου
Αδόλφος του Νάσσαου-Ντίλενμπουργκ

O **Αδόλφος**, γερμ. Adolf (1362 - 1420) από τον Οίκο του Νάσσαου ήταν κόμης του Νάσσαου-Ντίλενμπουργκ (1416-1420).

## Βιογραφία
Ήταν ο πρωτότοκος γιος του Ιωάννη Α΄, κόμη του Νάσσαου-Ντίλενμπουργκ και της Μαργαρίτας, κόρης του Αδόλφου Β΄, κόμη του Λα Μαρκ. Μικρότεροι αδελφοί του ήταν ο Ιωάννης Β΄, ο Ένγκελμπερτ Α΄ και ο Ιωάννης Γ΄.

Το 1416 απεβίωσε ο πατέρας τους και ανέλαβαν οι τέσσερις αδελφοί από κοινού τη διακυβέρνηση της κομητείας. Ο Αδόλφος συγκυβερνούσε και το Ντιτς μαζί με τον πεθερό του. Απεβίωσε το 1420 σε ηλικία 58 ετών και το Ντιτς περιήλθε στην κόρη του Γιούτα με κυβερνήτη τον σύζυγό της. 

## Οικογένεια
Νυμφεύτηκε το 1376 την Γιούτα, κόρη και κληρονόμο του Γκέρχαρντ Ζ΄, κόμη του Ντιτς και είχε τέκνα:
* Γιούτα, παντρεύτηκε τον Γοδεφρείδο του Έπσταϊν.

## Πρόγονοι

## Παραπομπές


Κατηγορία:Οίκος του Νάσσαου
Ιωάννης Β΄ του Νάσσαου-Ντίλενμπουργκ

Ο **Ιωάννης Β΄** ο *πρεσβύτερος*, γερμ.: Johann ΙΙ der Ältere (π. 1365 - Μάιος 1443) από τον Οίκο του Νάσσαου ήταν συγκυβερνήτης του Νάσσαου-Ντίλενμπουργκ (1416-43) μαζί με τον αδελφό του Αδόλφο και αρχιεπίσκοπος του Μάιντς (1396-1419). 

## Βιογραφία
Ήταν ο δευτερότοκος γιος του Ιωάννη Α΄ και της Μαργαρίτας, κόρης του Αδόλφου Β΄, κόμη του Λα Μαρκ. Αδέλφια του ήταν ο Αδόλφος, ο Ένγκελμπερτ Α΄ και ο Ιωάννης Γ΄ ο *νεότερος*.

Το 1416 απεβίωσε ο πατέρας τους και οι τέσσερεις αδελφοί διοίκησαν από κοινού την κτήση του. Ο Ιωάννης Β΄ έγινε αρχιεπίσκοπος του Μάιντς (1396-1419). Ακολούθησε στρατιωτική σταδιοδρομία. Απεβίωσε το 1443 σε ηλικία 78 ετών, άγαμος.

## Πρόγονοι

## Αναφορές


Κατηγορία:Οίκος του Νάσσαου
Ιωάννης Γ΄ του Νάσσαου-Ντίλενμπουργκ

Ο **Ιωάννης Γ΄** ο *νεότερος*, γερμ.: Johann III der Jüngste (απεβ. 1429/30 ή 33) από τον Οίκο του Νάσσαου ήταν συγκυβερνήτης του Νάσσαου-Ντίλενμπουργκ μαζί με τον αδελφό του Αδόλφο. Ήταν κοσμήτορας του Συλλόγου του καθεδρικού του Μύνστερ.

## Βιογραφία
Ήταν ο τέταρτος γιος του Ιωάννη Α΄, κόμη του Νάσσαου-Ντίλενμπουργκ και της Μαργαρίτας, κόρης του Αδόλφου Β΄, κόμη του Λα Μαρκ. Μεγαλύτεροι αδελφοί του ήταν ο Αδόλφος, ο Ιωάννης Β΄ και ο Ένγκελμπερτ Α΄. 

Το 1416 απεβίωσε ο πατέρας τους και οι τέσσερις αδελφοί κυβέρνησαν από κοινού. Ο Ιωάννης Γ΄ έγινε κοσμήτορας (Provost) του Συλλόγου του καθεδρικού του Μύνστερ και έμεινε άγαμος.

## Πρόγονοι

## Αναφορές


Κατηγορία:Οίκος του Νάσσαου
Ερρίκος Β΄ του Νάσσαου-Ντίλενμπουργκ

Ο **Ερρίκος Β΄**, γερμ. Heinrich II (7 Ιουλίου 1414 - 8 Ιουνίου 1451) από τον Οίκο του Νάσσαου ήταν συγκυβερνήτης του Νάσσαου-Ντίλενμπουργκ (1442-1450) μαζί με τον αδελφό του.

## Βιογραφία
Ήταν ο δευτερότοκος γιος του Ένγκελμπερτ Α΄, κόμη του Νάσσαου-Ντίλενμπουργκ και της Ιωάννας κυρίας της Μπρέντα, κόρης του Ιωάννη Γ΄ κυρίου του Πολάνεν & Μπρέντα. Μεγαλύτερος αδελφός του ήταν ο Ιωάννης Δ΄.

Το 1442 απεβίωσε ο πατέρας τους και οι δύο αδελφοί κυβέρνησαν μαζί το Ντίλενμπουργκ. Ο Ερρίκος Β΄ απεβίωσε το 1451 σε ηλικία 37 ετών χωρίς άρρενα απόγονο και έτσι ο Ιωάννης Δ΄ έμεινε μόνος κόμης του Ντίλενμπουργκ.

## Οικογένεια
Νυμφεύτηκε πρώτα το 1435 την Γενοβέφα, κόρη του Ρούπρεχτ Δ΄, κόμη του Φίρνεμπουργκ και είχε τέκνο:
* Οτιλία 1437-1495, παντρεύτηκε πρώτα τον Φίλιππο Β΄, κόμη του Κατσενέλνμπογκεν και έπειτα τον Όσβαλντ Α΄ του Τίρσταϊν. 

Το 1437 απεβίωσε η Γενοβέφα και ο Ερρίκος Β΄ έκανε δεύτερο γάμο με την Ίρμγκαρντ, κόρη του Ιωάννη Β΄, Κυρίου του Σλάιντεν-Γιούνκερατ.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Ένγκελμπερτ Β΄ του Νάσσαου-Ντίλενμπουργκ

Ο **Ένγκελμπερτ Β΄**, γερμ. Engelbert II (17 Μαΐου 1451 - 31 Μαΐου 1504) από τοτν Οίκο του Νάσσαου ήταν κόμης του δυτικού Νάσσαου-Ντίλενμπουργκ (1475-1504), κύριος της Μπρέντα και κυβερνήτης των Αψβουργικών Κάτω Χωρών (1485-86, 1501-04).

## Βιογραφία
Ήταν ο πρωτότοκος γιος του Ιωάννη Δ΄, κόμη του Νάσσαου-Ντίλενμπουργκ και της Μαρίας του Λόον, κόρης του Ιωάννη Β΄ κυρίου του Γύλιχ, Χάινσμπεργκ & Λέβενμπεργκ. Μικρότερος αδελφός του ήταν ο Ιωάννης Ε΄.

Ήταν στρατιωτικός και αυλικός, ενώ για κάποιο διάστημα ήταν αρχηγός του προσωπικού συμβουλίου του δούκα της Βουργουνδίας και σημαντικός προστάτης των τεχνών. Ήταν κύριος της Μπρέντα (1475-1504). Το 1475 απεβίωσε ο πατέρας του και συμφώνησε με τον αδελφό του να λάβει τις περιοχές δυτικά του Ρήνου. Ο Κάρολος Βαλουά, δούκας της Βουργουνδίας τον έχρισε ιππότη του Τάγματος του Χρυσόμαλλου Δέρατος το 1473.

Όταν ο Κάρολος απεβίωσε, ο Ένγκελμπερτ Β΄ εισήλθε στον στρατό του Μαξιμιλιανού Α΄ των Αψβούργων, γαμπρού του Καρόλου. Το 1479 διοίκησε τμήμα στρατού στη μάχη του Γκινγκάτ και στην καταστολή της εξέγερσης στο Μπρυζ. 

Το 1487 στη μάχη του Μπετύν αιχμαλωτίστηκε από τους Γάλλους και ελευθερώθηκε δύο χρόνια αργότερα με την καταβολή υψηλών λύτρων. Το 1496 ορίστηκε κυβερνήτης (stadtholder) της Φλάνδρας και έπειτα από δύο έτη ονομάστηκε πρόεδρος του Μεγάλου Συμβουλίου.

Ο Μαξιμιλιανός Α΄ τον έθεσε υποδιοικητή των Κάτω Χωρών το 1501. Ήταν ο κύριος αντιπρόσωπος των Αψβούργων στην περιοχή. Απεβίωσε το 1504 στις Βρυξέλλες και τάφηκε στη Μεγάλη Εκκλησία της Μπρέντα. Δεν είχε νόμιμα τέκνα και είχε ορίσει τον ανιψιό του Ερρίκο Γ΄ διάδοχό του. 

### Προστάτης της Τέχνης
Ο Ένγκελμπερτ Β΄ ήταν ένας από τους τελευταίους σημαντικούς προστάτες των μικρογραφημένων χειρογράφων και παρήγγειλε ίσως το πιο πλούσια διακοσμημένο χειρόγραφο του ποιητικού έργου «Μυθιστορία του ρόδου». Περιέχει 92 μεγάλες και υψηλής ποιότητας μινιατούρες, παρότι είναι του 15ου αιώνα. Το κείμενό του αντιγράφηκε από ένα έντυπο βιβλίο, ενώ τις μικρογραφίες φιλοτέχνησε ένας καλλιτέχνης μικροαγιογραφιών που έμεινε γνωστός ως "Δεξιοτέχνης των Προσευχηταρίων περί το 1500". Το έργο βρίσκεται στο Βρετανικό Μουσείο. Άλλο χειρόγραφο που παρήγγειλε είναι το «Βιβλίο των Ωρών του Ένγκελμπερτ του Νάσσαου», που βρίσκεται στη Βολδιανή Βιβλιοθήκη της Οξφόρδης.

Η προσωπογραφία του από τον "Δεξιοτέχνη των Πορτρέτων των Πριγκίπων" βρίσκεται στο Ρέικσμουζεουμ του Άμστερνταμ. Πιστεύεται ότι ήταν ο Ένγκελμπερτ Β΄, που παρήγγειλε από τον Ιερώνυμο Μπος το τρίπτυχο «Ο κήπος των επίγειων απολαύσεων», που βρίσκεται στο Μουσείο Πράδο της Μαδρίτης.

## Οικογένεια
Νυμφεύτηκε το 1468 την Κίμπουργκα, κόρη του Καρόλου Α΄ μαργράβου του Μπάντεν-Μπάντεν. Από τον γάμο δεν προέκυψαν τέκνα, οπότε τον κληρονόμησε ο αδελφός του Ιωάννης Ε΄. 

Εντούτοις απέκτησε δύο εκτός γάμου τέκνα:
* (νόθος) Ένγκελμπρεχτ.
* (νόθη) Βαρβάρα.

## Πρόγονοι

## Παραπομπές


## Εξωτερικοί σύνδεσμοι
* Engelbrecht II 

Κατηγορία:Οίκος του Νάσσαου
Σιδηροδρομικός Σταθμός Δοξαρά

Ο **Σιδηροδρομικός Σταθμός Δοξαρά** είναι σιδηροδρομικός σταθμός στο Δοξαρά της Λάρισας. Βρίσκεται ακριβώς δυτικά του χωριού. Εξυπηρετείται από τα τρένα προς τη Θεσσαλονίκη, τη Λάρισα και τον Παλαιοφάρσαλο.

Στις 10 Απριλίου 1924 στον ΣΣ Δοξαρά, συνέβη η πρώτη ληστεία τρένου στην Ελλάδα.

Στις 16 Ιανουαρίου 1972, στην περιοχή ανάμεσα στα Ορφανά και στον Δοξαρά συνέβη πολύνεκρο σιδηροδρομικό δυστύχημα από την σύγκρουση αμαξοστοιχιών στην τότε μονή σιδηροδρομική γραμμή. 
 
## Yπηρεσίες

## Παραπομπές


Δοξαράς
Δοξαράς
Κορράδος Β΄ της Σουαβίας

Ο **Κορράδος Β΄** (γερμ. *Konrad II.*, Φεβρουάριος/Μάρτιος 1172 - 15 Αυγούστου 1196) από τον Οίκο των Χοενστάουφεν ήταν Δούκας της Σουαβίας (1191 - 1196).

## Βιογραφία
Ήταν ο τέταρτος γιος του Φρειδερίκου Α΄ της Γερμανίας και Γ΄ δούκα της Σουαβίας και της Βεατρίκης Α΄ των Ιβρέα, κόρης και κληρονόμου του Ρενώ Γ΄ κόμη της Βουργουνδίας. Αδελφοί του ήταν ο Φρειδερίκος Ε΄, Ερρίκος ΣΤ΄, ο Φρειδερίκος ΣΤ΄ και ο Φίλιππος. 

Το 1187 αρραβωνιάστηκε τη Βερεγγάρια των Ιβρέα, κόρη του 3ου εξαδέλφου του Αλφόνσου Η΄ της Καστίλης, ο οποίος τον έχρισε ιππότη. Η Βερεγγάρια ήταν 9 ετών και έπειτα από 4 έτη αντιστάθηκε στον προτεινόμενο γάμο· ζήτησε ακύρωση της συμφωνίας, έτσι ο γάμος της δεν τελέστηκε.

Το 1191 ήταν παρών στη στέψη του αδελφού του Ερρίκου ΣΤ΄ της Γερμανίας, που έγινε στη Ρώμη. Έπειτα ακολούθησε τους Νορμανδούς στις εκστρατείες τους για την κατάληψη της Σικελίας (1191, 94). Ένας χρονογράφος τον περιγράφει ως "παραδομένο πλήρως στην πορνεία, μοιχεία και κάθε παραφροσύνη. Πάντως ήταν ορμητικός στη μάχη και γενναιόδωρος στους φίλους του". 

Το 1196 δολοφονήθηκε στο Ντούρλαχ από τον σύζυγο μίας γυναίκας που είχε βιάσει, όπως πιστεύεται. Σύμφωνα με άλλη εκδοχή, όταν προσπάθησε να βιάσει μία παρθένο, αυτή τον δάγκωσε και από τη λοίμωξη που προέκυψε, ο Κορράδος Β΄ απεβίωσε.

## Πρόγονοι



	

## Αναφορές

## Πηγές
* Burchard von Ursberg, Burchardi praepositi Urspergensis Chronicon, ed. 1916
* Shadis, Miriam (2010). Berenguela of Castile (1180–1246) and Political Women in the High Middle Ages. Palgrave Macmillan. ISBN 978-0-312-23473-7.

Κατηγορία:Οίκος των Χοενστάουφεν
Καμινάρι Αρκαδίας

Το **Καμινάρι** είναι εγκαταλελειμμένος ημιορεινός οικισμός της Πελοποννήσου στην πρώην επαρχία Κυνουρίας και την Περιφερειακή Ενότητα Αρκαδίας. Βρίσκεται σε υψόμετρο 196 μέτρων, δυτικά των Κάτω Δολιανών και από τη νότια πλευρά του χειμάρρου Τάνου, σε απόσταση 10 χλμ. Δ.-ΒΔ. από το Άστρος (έδρα του δήμου) και 38 χλμ. Α.-ΝΑ. της Τρίπολης. Ως οικισμός αναφέρεται επίσημα από το 1940, προσαρτόμενος τότε στην κοινότητα Δολιανών. Με βάση το σχέδιο Καλλικράτης, σήμερα ανήκει στην υφιστάμενη τοπική κοινότητα Δολιανών, η οποία με τη σειρά της υπάγεται στο Δήμο Βόρειας Κυνουρίας.

Σύμφωνα με την απογραφή του 2021 δεν έχει μόνιμους κατοίκους. Εγκαταλείφθηκε από τους τελευταίους οικιστές τη δεκαετία του 1970, οι οποίοι μεταφέρθηκαν κυρίως στα γειτονικά χωριά Κάτω Δολιανά και Προσήλια.

## Ιστορικό πληθυσμού

## Παραπομπές


Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Εγκαταλελειμμένα χωριά της περιφερειακής ενότητας Αρκαδίας
Στάρτσοβο

Το **Στάρτσοβο** (Βουλγαρικά: *Старчево* ή *Старчово*, *Στάρτσεβο* ή *Στάρτσοβο*) είναι οικισμός στη Βουλγαρία. Βρίσκεται στο δήμο Πετριτσίου στην επαρχία Μπλαγκόεβγκραντ, στο νότιο τμήμα της χώρας, 130 χλμ. νότια της πρωτεύουσας Σόφιας. Το υψόμετρο του Σταρτσόβου είναι 234 μέτρα πάνω από την επιφάνεια της θάλασσας και υπάρχουν 624 κάτοικοι. Στο χωριό βρίσκεται ο Ιερός Ναός Αγίου Μηνά, στον οποίον κάθε χρόνο πραγματοποιείται θεία λειτουργία στα ελληνικά.

## Γαστρονομία

Στο Στάρτσοβο παραδοσιακά πιάτα και εδέσματα που συνηθιζόταν ήταν η *καΐτσα* και η *πατάτα στο τηγάνι*.

## Προσωπικότητες

* Θεοδόσιος Γιάντσιος, Έλληνας Μακεδονομάχος οπλαρχηγός
* Φωτεινή Παπαδημητρίου, Ελληνίδα δασκάλα και Μακεδονομάχος, που υπηρέτησε στο Στάρτσοβο
* Γεώργιος Τάτσιος, Έλληνας φαρμακοποιός και πολιτικός, Δήμαρχος Σιντικής και πρώην πρόεδρος της Πανελλήνιας Ομοσπονδίας Πολιτιστικών Συλλόγων Μακεδόνων, με ρίζες στο Στάρτσοβο

## Παραπομπές


Κατηγορία:Χωριά της Επαρχίας Μπλαγκόεβγκραντ
Ρενέ του Σαλόν

Ο **Ρενέ**, γαλλ. René, λατιν. Renatus (5 Φεβρουαρίου 1519 - 15 Ιουλίου 1544) από τον Οίκο του Νάσσαου ήταν πρίγκιπας της Οράγγης (1530-44), βαρόνος της Μπρέντα (1538-44) και κυβερνήτης της Ολλανδίας, Ζηλανδίας, Ουτρέχτης και Γκέλντερς.

## Βιογραφία
Γεννήθηκε στη Μπρέντα και ήταν το μόνο τέκνο του Ερρίκου Γ΄ κόμη του Νάσσαου-Ντίλενμπουργκ και της Κλαυδίας των Ιβρέας - Σαλόν-Αρλαί, κόρης του Ιωάννη Δ΄ πρίγκιπα της Οράγγης. Το 1521 απεβίωσε η Κλαυδία και το 1530 απεβίωσε ο αδελφός της Φιλιμπέρτος πρίγκιπας της Οράγγης άγαμος, οπότε τον κληρονόμησε ο Ρενέ με τον όρο να χρησιμοποιεί τον θυρεό και το όνομα των Σαλόν. Έτσι έγινε γνωστός ως Ρενέ του Σαλόν-Οράγγης αντί του Νάσσαου-Ντίλενμπουργκ.

Το 1540 έγινε κυβερνήτης (stadtholder) της Ολλανδίας, Ζηλανδίας και Ουτρέχτης. Το 1543 έγινε κυβερνήτης και του Γκέλντερς.

Το 1544 έλαβε μέρος στην πολιορκία του Σαιν Ντιζιέ που έκανε ο Κάρολος Ε΄ των Αψβούργων. Πληγώθηκε θανάσιμα και απεβίωσε με τον Κάρολο Ε΄ δίπλα στην κλίνη του. Τάφηκε στη Μεγάλη Εκκλησία της Μπρέντα, δίπλα στο ολιγόζωο τέκνο του. Ένα κενοτάφιο φτιάχτηκε ως ανάμνησή του στον Άγ. Στέφανο του Μπαρ-λε-Ντυκ. Άφησε το πριγκιπάτο της Οράγγης και τη βαρονία της Μπρέντα στον εξάδελφό του Γουλιέλμο Α΄ που έγινε έτσι πρίγκιπας της Οράγγης, αν και δεν ήταν απόγονος των προηγούμενων πριγκίπων της. Έγινε έτσι ο ιδρυτής του κλάδου Οράγγης-Νάσσαου.

## Οικογένεια
Νυμφεύτηκε το 1540 την Άννα, κόρη του Αντωνίου δούκα της Λωρραίνης και είχε τέκνο:
* Μαρία 1544, απεβ. 3 εβδομάδες μετά.

## Πρόγονοι

## Αναφορές


Κατηγορία:Οίκος του Νάσσαου
Τατζικική Σοβιετική Εγκυκλοπαίδεια

Η ***Τατζικική Σοβιετική Εγκυκλοπαίδεια*** (τατζικικά: Энциклопедияи советии тоҷик) είναι η πρώτη καθολική εγκυκλοπαίδεια στην Τατζικική γλώσσα, η οποία δημοσιεύθηκε στο Ντουσαμπέ από το 1978 έως το 1988 σε οκτώ τόμους. Ένας επιπλέον τόμος, ο Τατζικική ΣΣΔ*, *δημοσιεύθηκε στα Τατζικικά και τα Ρώσικα.

Ο κύριος συντάκτης ήταν ο πρόεδρος της Ακαδημίας Επιστημών της Τατζικικής ΣΣΔ, Μουχαμέντ Ασίμοφ.

## Δείτε επίσης
* *[[Μεγάλη Σοβιετική Εγκυκλοπαίδεια]]*
Κατηγορία:Πολιτισμός της Σοβιετικής Ένωσης
Κατηγορία:Τατζικιστάν-επέκταση
Κατηγορία:Πολιτισμός του Τατζικιστάν
Κατηγορία:Σοβιετικές εγκυκλοπαίδειες
Λευκορωσική Σοβιετική Εγκυκλοπαίδεια

Η ***Λευκορωσική Σοβιετική Εγκυκλοπαίδεια*** (Λευκορωσικά: Беларуская Савецкая Энцыклапедыя) είναι η πρώτη καθολική εγκυκλοπαίδεια στην Λευκορωσική γλώσσα σε 12 τόμους τυπωμένους στο Μινσκ, από το 1969 έως το 1975.

Περισσότεροι από πέντε χιλιάδες συγγραφείς έγραψαν για την εγκυκλοπαίδεια, συμπεριλαμβανομένων 125 ακαδημαϊκών και μελών της Ακαδημίας Επιστημών της ΛΣΣΔ ή της Ακαδημίας Επιστημών της ΕΣΣΔ και των παραρτημάτων της. Πάνω από το 85% των συγγραφέων έζησαν και εργάστηκαν στην Λευκορωσική ΣΣΔ.

Οι πρώτοι έντεκα τόμοι περιέχουν εγκυκλοπαιδικά άρθρα, ενώ ο δωδέκατος ήταν αφιερωμένος στην ΛΣΣΔ. Ο συνολικός αριθμός των άρθρων στην εγκυκλοπαίδεια είναι 34.409, εκ των οποίων περίπου το 40% είναι αφιερωμένο σε θέματα της Λευκορωσίας. Υπάρχουν περίπου 6.000 άρθρα για την ιστορία, περίπου 10.000 για τις φυσικές επιστήμες, περίπου 6.700 για την γεωγραφία, γύρω στα 6.800 για τον πολιτισμό και περίπου 7.000 βιογραφικά.

Οι δώδεκα τόμοι περιέχουν 112 έγχρωμα ένθετα (1554 εικόνες και 172 χάρτες), 215 ασπρόμαυρα ένθετα (3002 απεικονίσεις) και περίπου 8.000 εικόνες και 500 χάρτες που περιλαμβάνονται στο κείμενο.

## Δείτε επίσης
* *[[Μεγάλη Σοβιετική Εγκυκλοπαίδεια]]*

Κατηγορία:Λευκορωσία-επέκταση
Κατηγορία:Σοβιετικές εγκυκλοπαίδειες
Κατηγορία:Πολιτισμός της Λευκορωσίας
Κατηγορία:Πολιτισμός της Σοβιετικής Ένωσης
Φίλιππος Γουλιέλμος της Οράγγης

Ο **Φίλιππος-Γουλιέλμος** (, 19 Δεκεμβρίου 1554 - 20 Φεβρουαρίου 1618) από τον Οίκο του Νασσάου ήταν πρίγκιπας της Οράγγης (1584-1618).

## Βιογραφία
Γεννήθηκε στο Μπούρεν του Γκέλντερς και ήταν ο πρωτότοκος γιος του Γουλιέλμου Α΄ πρίγκιπα της Οράγγης και της Άννας του Έχμοντ, κόρης του Μαξιμιλιανού κόμη του Μπούρεν & Λέερνταμ.

Απεβίωσε το 1618 άτεκνος και τον διαδέχθηκε ο επόμενος, ετεροθαλής αδελφός του Μαυρίκιος ως πρίγκιπας της Οράγγης. Ήταν ένας Καθολικός πρίγκιπας της Οράγγης σε αντίθεση με τον πατέρα του, που έγινε Καλβινιστής και οδήγησε την Ολλανδία σε εξέγερση εναντίον των Αψβούργων της Ισπανίας.

## Οικογένεια
Νυμφεύτηκε το 1606 την Ελεονώρα των Βουρβόνων-Κοντέ, κόρη του Ερρίκου πρίγκιπα του Κοντέ· δεν απέκτησαν τέκνα.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Μαυρίκιος της Οράγγης

Ο **Μαυρίκιος** (, 14 Νοεμβρίου 1567 – 23 Απριλίου 1625) από τον Οίκο του Νάσσαου ήταν πρίγκιπας της Οράγγης & βαρόνος της Μπρέντα (1618-25) και κυβερνήτης της Ολλανδίας, Ζηλανδίας, Ουτρέχτης, του Γκέλντερς, Οβεράισελ και Χρόνινγεν.

Το νησιωτικό κράτος Μαυρίκιος έχει ονομαστεί προς τιμή του.

## Βιογραφία
Ήταν ο δευτερότοκος γιος του Γουλιέλμου Α΄ πρίγκιπα της Οράγγης και της Άννας των Βέττιν, κόρης του Μαυρικίου εκλέκτορα της Σαξονίας.

Μεγάλωσε στο Νάσσαου-Ντίλενμπουργκ και σπούδασε στα πανεπιστήμια της Χαϊδελβέργης και του Λέιντεν. Το 1585 απεβίωσε ο πατέρας του και τον διαδέχθηκε ως κυβερνήτης της Ολλανδίας και της Ζηλανδίας. Το 1590 έγινε κυβερνήτης της Ουτρέχτης, του Γκέλντερς, του Οβεράισελ και το 1620 του Γκρόνινγκεν. Ως γενικός στρατηγός και ναύαρχος των Ηνωμένων Επαρχιών οργάνωσε τη στάση εναντίον των Ισπανών ως μία συμπαγή, επιτυχή εξέγερση και απέκτησε φήμη στρατιωτικής τακτικής. Υπό την ηγεσία του και σε συνεργασία με τον *Νομικό της Xώρας* (Καγκελάριο) Γιόχαν φαν Όλντενμπαρνεβελτ ο στρατός των Επαρχιών επέτυχε πολλές νίκες και οδήγησε τους Ισπανούς έξω από τα βόρεια και ανατολικά της Δημοκρατίας. 

Απεβίωσε το 1625 χωρίς νόμιμα τέκνα και τον διαδέχθηκε ο επόμενος αδελφός του Φρειδερίκος-Ερρίκος πρίγκιπας της Οράγγης.

## Πρόγονοι

## Αναφορές


Κατηγορία:Οίκος του Νάσσαου
Κατηγορία:Ολλανδοί πολιτικοί
Κατηγορία:Ολλανδοί ευγενείς
Λουδοβίκος του Νάσσαου

Ο **Λουδοβίκος** (, 20 Ιανουαρίου 1538 – 14 Απριλίου 1574) ήταν από τον Οίκο του Νάσσαου.

## Βιογραφία
Ήταν ο τρίτος γιος του Γουλιέλμου Α΄, κόμη του Νάσσαου-Ντίλενμπουργκ και της Γιουλιάνας, κόρης του Μπόντο Η΄ κόμη του Στόλμπεργκ-Βέρνιγκεροντε.

Ήταν μία κεντρική μορφή στην εξέγερση των Κάτω Χωρών εναντίον της Ισπανίας και πεπεισμένος Καλβινιστής, αντίθετα με τον πρωτότοκο αδελφό του Γουλιέλμο Α΄. Κανόνισε τον δεύτερο γάμο αυτού με την Άννα των Βέττιν. Το 1569 ο Γουλιέλμος Α΄ τον όρισε κυβερνήτη του πριγκιπάτου της Οράγγης, δίνοντάς του μία σημαίνουσα θέση στη γαλλική πολιτική.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Καζακική Σοβιετική Εγκυκλοπαίδεια

μικρογραφία|δεξιά
μικρογραφία|δεξιά
Η **Καζακική Σοβιετική Εγκυκλοπαίδεια** (καζακικά: Қазақ Кеңес энциклопедиясы) ήταν μια εγκυκλοπαίδεια πολλαπλών χρήσεων από το Καζακστάν, η οποία εκδόθηκε στην ΕΣΣΔ. Η *Καζακική Σοβιετική Εγκυκλοπαίδεια* τυπώθηκε σε 12 τόμους στο Αλμάτι από το 1972 έως το 1978. Ένας επιπλέον τόμος, με το όνομα Καζακική ΣΣΔ, εκδόθηκε στα Καζακικά και στα Ρώσικα το 1985. Συνολικά η εγκυκλοπαίδεια είχε 48.931 άρθρα. 

## Δείτε επίσης
* *[[Μεγάλη Σοβιετική Εγκυκλοπαίδεια]]*
* *[[Καζαχστάν. Εθνική εγκυκλοπαίδεια]]*

Κατηγορία:Πολιτισμός της Σοβιετικής Ένωσης
Κατηγορία:Σοβιετικές εγκυκλοπαίδειες
Κατηγορία:Πολιτισμός του Καζακστάν
Τουρκμενική Σοβιετική Εγκυκλοπαίδεια

Η ***Τουρκμενική Σοβιετική Εγκυκλοπαίδεια*** (τουρκμενικά: Түркмен совет энциклопедиясы) ήταν η πρώτη εγκυκλοπαίδεια στην τουρκμενική γλώσσα (σε Κυριλλικό αλφάβητο), και δημοσιεύθηκε στο Ασχαμπάτ σε δέκα τόμους από το 1974 έως το 1989. 

Ένας συμπληρωματικός τόμος, με το όνομα Τουρκμενική ΣΣΔ, δημοσιεύθηκε στα Τουρκμενικά το 1983 και στα Ρωσικά το 1984. 

Οι κύριοι συντάκτες ήταν ο Πιγκάμ Αζίμοφ στον πρώτο τόμο, και ο Νούρι Αταμαμέντοφ από τον 2ο έως τον 10ο τόμο. 

Κατηγορία:Σοβιετικές εγκυκλοπαίδειες
Κατηγορία:Πολιτισμός της Σοβιετικής Ένωσης
Κατηγορία:Πολιτισμός του Τουρκμενιστάν
Ερρίκος του Νάσσαου-Ντίλενμπουργκ (1550-1574)

Ο **Ερρίκος**, ολλανδ. Hendrik (15 Οκτωβρίου 1550 - 14 Απριλίου 1574) ήταν από τον Οίκο του Νάσσαου.

## Βιογραφία
Γεννήθηκε στο Ντίλενμπουργκ και ήταν ο πέμπτος γιος του Γουλιέλμου Α΄ του Νάσσαου-Ντίλενμπουργκ και της Ιουλιάνας, κόρης του Μπόντο Η΄, κόμη του Στόλμπεργκ-Βερνιγκερόντε. Ανατράφηκε ως Λουθηρανός και σπούδασε στο Λέβεν και το Στρασβούργο.

Ο πρώτος αδελφός του Γουλιέλμος Α΄, πρίγκιπας της Οράγγης ο *σιωπηλός*, ο τρίτος αδελφός του Λουδοβίκος και ο ίδιος εισήλθαν στο στρατό των Ουγενότων του Λουδοβίκου Α΄ των Βουρβόνων, πρίγκιπα του Κοντέ και έλαβε μέρος στη μάχη του Μονκοντούρ το 1569. Πέντε έτη μετά πολέμησε στη μάχη του Μόκερχαϊντε, όπου απεβίωσε σε ηλικία 23 ετών· ο αδελφός του Λουδοβίκος απεβίωσε επίσης εκεί 36 ετών και οι σοροί τους δεν βρέθηκαν ποτέ.

## Πρόγονοι

## Παραπομπές


## Αναφορές
* Article in Grote Winkler Prins, Encyclopedie in twintig delen, 7th edition, Elsevier, Amsterdam (1972).

## Εξωτερικοί σύνδεσμοι
* 

Κατηγορία:Οίκος του Νάσσαου
Γουλιέλμος Λουδοβίκος του Νάσσαου-Ντίλενμπουργκ

Ο **Γουλιέλμος Λουδοβίκος**, ολλανδ. Willem Lodewijk (13 Μαρτίου 1560 - 13 Ιουλίου 1620) από τον Οίκο του Νάσσαου ήταν κόμης του Νάσσαου-Ντίλενμπουργκ και κυβερνήτης της Φρισίας, Χρόνινγκεν και Ντρέντε.

## Βιογραφία
Ήταν ο πρωτότοκος γιος του Ιωάννη ΣΤ΄, κόμη του Νάσσαου-Ντίλενμπουργκ και της Ελισάβετ, κόρης του Γεωργίου Γ΄, λαντγράβου του Λόιχτενμπεργκ. Υπηρέτησε ως αξιωματικός του Ιππικού υπό τον θείο του Γουλιέλμο Α΄, πρίγκιπα της Οράγγης. Μαζί με τον εξάδελφό του Μαυρίκιο διοίκησαν τον στρατό των Ηνωμένων Επαρχιών και βοήθησαν στο σχεδιασμό της στρατιωτικής τακτικής της Δημοκρατίας εναντίον της Ισπανίας (1588-1609).

## Οικογένεια
Νυμφεύτηκε το 1587 την Άννα των Νάσσαου, κόρη του Γουλιέλμου Α΄ πρίγκιπα της Οράγγης και κυβερνήτη της Ολλανδίας, Ζηλανδίας, Ουτρέχτης, Φρήσλαντ. Η Άννα απεβίωσε 6 μήνες μετά και δεν απέκτησαν απογόνους.

## Πρόγονοι

## Παραπομπές


## Εξωτερικοί σύνδεσμοι
* Biography Channel profile
* Worldroots.com entry for William Louis
* Encyclopædia Britannica entry (subscription required)

Κατηγορία:Οίκος του Νάσσαου
Αδόλφος του Νάσσαου

Ο **Αδόλφος**, ολλανδ. Adolf (11 Ιουλίου 1540 – 23 Μαΐου 1568) ανήκε στον Οίκο του Νάσσαου. 

## Βιογραφία
Ήταν ο τέταρτος γιος του Γουλιέλμου Α΄ του *πΠλούσιου*, κόμη του Νάσσαου-Ντίλενμπουργκ και της Γιουλιάνας, κόρης του Μπόντο Η΄ κόμη του Στόλμπεργκ-Βέρνιγκεροντε.

Σπούδασε στο Βίτενμπεργκ και το 1566 πολέμησε εναντίον των Τούρκων, οι οποίοι προωθούντο στην Ευρώπη. Το 1568 ο πρωτότοκος αδελφός του Γουλιέλμος Α΄ ο *Σιωπηλός*, πρίγκιπας της Οράγγης οδήγησε σε εξέγερση την Ολλανδία εναντίον του Φίλιππου Β΄ των Αψβούργων βασιλιά της Ισπανίας. Ο Αδόλφος πολέμησε δίπλα του στη Βραβάντη. Έπειτα ακολούθησε το στρατό του τρίτου αδελφού του Λουδοβίκου στα βόρεια εναντίον των Ισπανών του Ζαν ντε Λιν, δούκα του Άρενμπεργκ. Το 1568 στη μάχη του Χάιλιγκερλεε οι Ολλανδοί νίκησαν, αλλά ο Αδόλφος σκοτώθηκε. Το γεγονός αναφέρεται στον εθνικό ύμνο της Ολλανδίας: "ο κόμης Άντολφ έμεινε πίσω, στη Φρισία, στη μάχη".

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Σωτήρω Αιτωλοακαρνανίας

Η **Σωτήρω** είναι ακατοίκητος ημιορεινός οικισμός της ορεινής Ναυπακτίας στην Περιφερειακή Ενότητα Αιτωλοακαρνανίας  σε υψόμετρο 400 μέτρων.

## Γεωγραφικά - ιστορικά στοιχεία
Η Σωτήρω βρίσκεται νοτιοδυτικά από το Χρίσοβο, απέχοντας από αυτό λίγα μόνο χιλιόμετρα, στα όρια του μοναστηριακού δάσους της Μονής της Παναγίας της Βαρνάκοβας και βόρεια του ποταμού Μόρνου. Την περίοδο της Τουρκοκρατίας ο περιηγητής Φρανσουά Πουκεβίλ την αναφέρει στον κατάλογο των χωριών της περιοχής Κραβάρων με πληθυσμό 10 οικογένειες. Ως οικισμός αναγνωρίστηκε το 1951 με το ΦΕΚ 07/04/1951. Την περίοδο 1999 - 2010, σύμφωνα με το πρόγραμμα Καποδίστριας, ανήκε στο Δήμο Αποδοτίας. Με την εφαρμογή του προγράμματος Καλλικράτης μαζί με το Κοκκινοχώρι και το Χρίσοβο συναποτελούν την Τοπική Κοινότητα Κοκκινοχωρίου που ανήκει στη Δημοτική Ενότητα Αποδοτίας του Δήμου Ναυπακτίας και σύμφωνα με την απογραφή του 2011 δεν κατοικείται.

### Απογραφές πληθυσμού

## Παραπομπές


Κατηγορία:Κράβαρα
Σωτηρω
Σωτηρω
Ιωάννης Ζ΄ του Νάσσαου-Ζίγκεν

Ο **Ιωάννης Ζ΄** ο *Μεσαίος*, γερμ.: Johann der Mittlere (7 Ιουνίου 1561 - 27 Σεπτεμβρίου 1623) από τον Οίκο του Νάσσαου ήταν κόμης του Νάσσαου-Ζίγκεν.

## Βιογραφία
Ήταν ο δευτερότοκος γιος του Ιωάννη ΣΤ΄ του *Πρεσβύτερου*, κόμη του Νάσσαου-Ντίλενμπουργκ και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ.

## Οικογένεια
Νυμφεύτηκε πρώτα το 1581 την Μαγδαληνή, κόρη του Φιλίππου Δ΄ κόμη του Βάλντεκ-Βίλντουνγκεν και είχε τέκνα:
* Ιωάννης-Ερνέστος 1582-1617, κόμης του Νάσσαου-Ζίγκεν, στρατηγός του ενετικού στρατού, έπεσε σε μάχη στο Ούντινε.
* Ιωάννης Η΄ ο *Νεότερος* 1583-1638, κόμης του Νάσσαου-Ζίγκεν.
* Ελισάβετ 1584-1661, παντρεύτηκε τον Χριστιανό, κόμη του Βάλντεκ.
* Αδόλφος 1586-1608, έπεσε σε μάχη στο Ξάντεν.
* Γιουλιάνα 1587-1643, παντρεύτηκε τον Μαυρίκιο, λαντγράβο της Έσσης-Κάσσελ.
* Άννα-Μαρία 1589-1620, παντρεύτηκε τον Ιωάννη Αδόλφο, κόμη του Ντάουν-Φάλκενσταϊν.
* Ιωάννης-Αλβέρτος 1590-1593.
* Γουλιέλμος 1592-1642, κόμης του Νάσσαου-Χίλχενμπαχ.
* Άννα-Ιωάννα 1594-1636, παντρεύτηκε τον Ιωάννη-Βόλφαρτ του Μπρέντεροντε.
* Φρειδερίκος-Λουδοβίκος 1595-1600.
* Μαγδαληνή 1596-1662, παντρεύτηκε πρώτα τον Βερνάρδο-Μόριτς του Εϋνχάουζεν και έπειτα τον Φίλιππο-Γουλιέλμο του Ιννχάουζεν και Κνυπχάουζεν.
* Ιωάννης-Φρειδερίκος 1597-1597.

Η Μαγδαληνή απεβίωσε το 1599 και ο Ιωάννης Ζ΄ έκανε το 1603 δεύτερο γάμο με τη Μαργαρίτα, κόρη του Ιωάννη Β΄, δούκα του Σλέσβιχ-Χόλσταϊν-Σόντερμπουργκ και είχε τέκνα:
* Ιωάννης-Μαυρίκιος 1604-1679, κυβερνήτης της Ολλανδικής Βραζιλίας, πρώτος μάγιστρος του τάγματος των Ιωαννιτών.
* Γεώργιος-Φρειδερίκος 1606-1674, κόμης του Νάσσαου-Ζίγκεν.
* Γουλιέλμος-Όθων 1607-1641, έπεσε σε μάχη στο Βόλφενμπυτελ.
* Λουίζα-Χριστίνα 1608-1678 ή 1685, παντρεύτηκε τον Φίλιππο-Φραγκίσκο μαρκήσιο του Κονφλάν.
* Σοφία-Μαργαρίτα 1610-1665, παντρεύτηκε τον Γεώργιο Ερνέστο, κόμη του Λίμπουργκ-Στίρουμ.
* Ερρίκος Β΄ 1611-1652, κόμης του Νάσσαου-Ζίγκεν.
* Μαρία-Ιουλιάνα 1612-1665, παντρεύτηκε τον Φραγκίσκο-Ερρίκο των Βέττιν, δούκα της Σαξονίας-Λάουενμπουργκ.
* Αμαλία 1613-1669, παντρεύτηκε πρώτα τον Χέρμαν του Βράνγκελ και έπειτα τον Χριστιανό Αύγουστο Βίττελσμπαχ, κόμη του Παλατινάτου-Ζούλτσμπαχ.
* Βερνάρδος 1614-1617.
* Χριστιανός 1616-1644, έπεσε σε μάχη στο Ντύρεν.
* Αικατερίνη 1617-1645.
* Ιωάννης-Ερνέστος Β΄ 1618-1639.
* Ελισάβετ-Ιουλιάνα 1620-1665, παντρεύτηκε τον Μπέρνχαρντ, κόμη του Ζάυν-Βίττγκενσταϊν.

## Πρόγονοι

## Παραπομπές


## Εξωτερικοί σύνδεσμοι
*The Wetterau Association of Counts (Wittgenstein, Nassau-Dillenburg-Siegen, Wied)

Κατηγορία:Οίκος του Νάσσαου
Φίλιππος του Νάσσαου

Ο **Φίλιππος** (*Filips van Nassau*, 1 Δεκεμβρίου 1566 - 3 Σεπτεμβρίου 1595) από τον Οίκο του Νάσσαου ήταν κόμης του Νάσσαου.

## Βιογραφία
Ήταν ο τέταρτος γιος του Ιωάννη ΣΤ΄, κόμη του Νάσσαου-Ντίλενμπουργκ και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ.

Σπούδασε μαζί με τον πρωτότοκο αδελφό του Γουλιέλμο-Λουδοβίκο και τον εξάδελφό του Μαυρίκιο στη Χαϊδελβέργη. Αργότερα σπούδασε με τον Μαυρίκιο στο Λέιντεν. Πέρασε κάποιο διάστημα ως ακόλουθος του Γουλιέλμου Α΄, πρίγκιπα της Οράγγης. Έπειτα εισήλθε στο στρατό της Ολλανδίας και το 1585 έγινε συνταγματάρχης του πεζικού. Στον Ογδοηκονταετή Πόλεμο συμμετείχε μαχόμενος για τις Ηνωμένες Επαρχίες. 

Ήταν κυβερνήτης του Γκόρινχεμ (1586-87) και μετά την πολιορκία του Νέιμεγκεν του 1591, κυβερνήτης της πόλης αυτής. Από εκεί άρχισε να εκστρατεύει στο Λουξεμβούργο, όπου ενεπλάκη με τον ισπανικό στρατό. Το 1594 συμμετείχε στη μείωση του Χρόνινγκεν. Το επόμενο έτος διοίκησε περισσότερους από 500 ιππείς στη μάχη του Λίππε μαζί με τον πέμπτο αδελφό του Ερνέστο-Καζιμίρ Α΄ και τον έκτο αδελφό του Λουδοβίκο-Γκύντερ. Κατά τη διάρκεια της μάχης τραυματίστηκε σοβαρά και την επόμενη ημέρα απεβίωσε. Τάφηκε στο ναό του Αγ. Ευσεβίου στο Άρνεμ.

## Πρόγονοι

## Παραπομπές


## Αναφορές και Πηγές
* Reinildis van Ditzhuizen, *Oranje Nassau, een biografisch woordenboek*, 3rd ed., Becht, 1998, 
* Dr. A.W.E. Dek, *Genealogie van het Vorstenhuis Nassau*, Europese Bibliotheek, Zaltbommel, 1970

Κατηγορία:Οίκος του Νάσσαου
Γεώργιος του Νάσσαου-Ντίλενμπουργκ

Ο **Γεώργιος**, γερμ.: Georg (1 Σεπτεμβρίου 1562 - 9 Αυγούστου 1623) από τον Οίκο του Νάσσαου ήταν κόμης του Νάσσαου-Μπάιλσταϊν (1607-20) και μετά του Νάσσαου-Ντίλενμπουργκ (1620-23).

## Βιογραφία
Ήταν ο τρίτος γιος του Ιωάννη ΣΤ΄, κόμη του Νάσσαου-Ντίλενμπουργκ και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ.

## Οικογένεια
Νυμφεύτηκε πρώτα την Άννα Αμαλία, κόρη του Φίλιππου Δ΄, κόμη του Νάσσαου-Βάιλμπουργκ και είχε τέκνα:
* Γεώργιος 1591-1616, απεβίωσε 25 ετών.
* Μαρία-Γιουλιάνα 1592-1645, παντρεύτηκε τον Γεώργιο Γ΄ κόμη του Ζάιν-Βίτγκενσταϊν-Μπέρλεμπουργκ.
* Λουίζα 1593-1614, απεβίωσε 21 ετών.
* Λουδοβίκος-Ερρίκος 1594-1662, πρίγκιπας του Νάσσαου-Ντίλενμπουργκ. 
* Αλβέρτος 1596-1626, κόμης του Νάσσαου-Ντίλενμπουργκ.

Το 1605 απεβίωσε η Άννα-Αμαλία και ο Γεώργιος έκανε δεύτερο γάμο με την Αμαλία, κόρη του Λουδοβίκου Α΄, κόμη του Ζάιν-Βίτγκενσταϊν και είχε τέκνα:
* Μαργαρίτα 1606-1661, παντρεύτηκε τον Όθωνα κόμη του Λίπε-Μπράκε.

## Πρόγονοι

## Παραπομπές


## Αναφορές
* Joachim (1878), "Georg, Graf von Nassau-Beilstein", Allgemeine Deutsche Biographie (ADB) (in German), 8, Leipzig: Duncker & Humblot, pp. 682–

Κατηγορία:Οίκος του Νάσσαου
Ολυμπία Φράγκου-Ψυχοπαίδη

Η **Ολυμπία Φράγκου-Ψυχοπαίδη** (16 Μαρτίου 1944 – 14 Αυγούστου 2017) ήταν μουσικολόγος με σπουδαία συμβολή στο πεδίο της Αισθητικής και Κοινωνιολογίας της Μουσικής. Γεννήθηκε στο Βόλο. Ήταν παντρεμένη με τον καθηγητή Φιλοσοφίας Κοσμά Ψυχοπαίδη. Ξεκίνησε τις μουσικές της σπουδές σε ηλικία πέντε ετών. Σπούδασε στη Νομική Σχολή του ΕΚΠΑ και συνέχισε τις σπουδές της στη φιλοσοφία, τη μουσικολογία και τις κοινωνικές επιστήμες, ως φοιτήτρια του Τέοντορ Αντόρνο, του Λούντβιχ Φίνσερ και του Χέρμπερτ Σνέντελμπαχ στο Πανεπιστήμιο Goethe της Φρανκφούρτης.

Το 1985 ίδρυσε το περιοδικό *[[Μουσικολογία (περιοδικό)|Μουσικολογία]]*, το πρώτο εξειδικευμένο επιστημονικό περιοδικό περί μουσικής στην Ελλάδα, του οποίου υπήρξε δια βίου διευθύντρια. Από το 1991 διετέλεσε καθηγήτρια του Τμήματος Μουσικών Σπουδών στο Πανεπιστήμιο Αθηνών (καθώς και πρόεδρός του την περίοδο 2004-2006), ενώ παράλληλα υπήρξε ιδρυτικό μέλος της Εταιρείας Συγκριτικής Γραμματολογίας και Φιλολογίας, καθώς και του Αρχείου και Βιβλιοθήκης της Ελληνικής Μουσικής, σύμβουλος και συγγραφέας της Εγκυκλοπαίδειας *Die Musik in Geschichte und Gegenwart* (*MGG*), του *Storia universale della musica* (Mondadori) και του *Lettres européennes. Histoire de la littérature européenne* (Hachette), σύμβουλος της Μεγάλης Μουσικής Βιβλιοθήκης της Ελλάδος «Λίλιαν Βουδούρη», παραγωγός επιμορφωτικών εκπομπών για μουσική στο Γ΄ Πρόγραμμα της ΕΡΤ και ερευνήτρια για την Ελληνική Έντεχνη Μουσική στο Ίδρυμα Μεσογειακών Ερευνών.

## Παραπομπές


## Εξωτερικοί σύνδεσμοι

 Τίτλοι στη ηλεκτρονική βάση βιβλίων του ΕΚΕΒΙ

Ανακοίνωση της Ελληνικής Μουσικολογικής Εταιρείας

Πέθανε η σπουδαία μουσικολόγος Ολυμπία Ψυχοπαίδη Φράγκου, Εφημερίδα Αυγή, 16 Αυγούστου 2017.

Ολυμπία Φράγκου-Ψυχοπαίδη, κορυφαία μορφή της ελληνικής μουσικολογίας, Εφημερίδα Καθημερινή, 18 Αυγούστου 2017

Κατηγορία:Έλληνες μουσικολόγοι
Σέλλος Αιτωλοακαρνανίας

Ο **Σέλλος** είναι έρημος οικισμός της Στερεάς Ελλάδας στην ορεινή Ναυπακτία και την Περιφερειακή Ενότητα Αιτωλοακαρνανίας.

## Γεωγραφικά - ιστορικά στοιχεία
Ο Σέλλος βρίσκεται προς τα ανατολικά όρια με την Περιφερειακή Ενότητα Φωκίδας και είναι κτισμένος στις πλαγιές του όρους Μακρυνόρος σε υψόμετρο 712 μέτρων,  ανάμεσα στα χωριά Αναβρυτή, Ασπριά και Κεντρική. Σύμφωνα με την προφορική παράδοση, την εποχή του Αλή Πασά, αναφέρεται τοποθεσία με το όνομα "Σέλλος" ως τσιφλίκι Ελλήνων της περιοχής Ναυπακτίας. Οι εργάτες που καλλιεργούσαν τα κτήματα, αφού εγκαταστάθηκαν μόνιμα στην περιοχή αποτέλεσαν το πρώτο χωριό, στο οποίο έκτισαν και εκκλησία του Αγίου Αθανασίου. Αργότερα όμως το εγκατέλειψαν και μετακινήθηκαν σε άλλες καλύτερες τοποθεσίες. Ορισμένοι υποστηρίζουν ότι τελικά κατέληξαν στην Ανδρίβιστα ή Ανδροβίστα, την σημερινή Κεντρική.

Ως οικισμός αναφέρεται επίσημα, μετά την απελευθέρωση, το 1835 στο ΦΕΚ 19Α - 07/12/1835 να  προσαρτάται στον τότε δήμο Αποδωτίας γραμμένος ως *Σέλος* (με ένα "λ"), ενώ το 1879 με το ΦΕΚ 50Α - 25/07/1879 καταργήθηκε. Αναφέρεται ξανά το 1961, ως Σέλλος (με 2 "λ") να απογράφεται στην τότε κοινότητα Κεντρικής. Την περίοδο 1999 - 2010, σύμφωνα με το πρόγραμμα Καποδίστριας, ανήκε στο Δήμο Αποδοτίας. Με την εφαρμογή του προγράμματος Καλλικράτης μαζί με την Κεντρική αποτελούν την Τοπική Κοινότητα Κεντρικής που ανήκει στη Δημοτική Ενότητα Αποδοτίας του Δήμου Ναυπακτίας και σύμφωνα με την απογραφή του 2011 δεν κατοικείται.

### Απογραφές πληθυσμού

## Εξωτερικοί σύνδεσμοι
* Η ιστοσελίδα Κλεπά Ναυπακτίας

## Παραπομπές


Κατηγορία:Εγκαταλελειμμένα χωριά της περιφερειακής ενότητας Αιτωλοακαρνανίας
Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Σέλλος (αποσαφήνιση)

Η λέξη **Σέλλος**, σύμφωνα με ορισμένους γλωσσολόγους προέρχεται από το ομηρικό "Σελλοί". Συναντάται ως αρχαίο ελληνικό όνομα:

* Σέλλος, πατέρας του Αισχίνη, ο οποίος αναφέρεται από τον Αριστοφάνη σε κωμωδία του.
αλλά και τοπωνύμιο οικισμών στην Ελλάδα:
* Σέλλος Αιτωλοακαρνανίας, έρημος οικισμός του Δήμου Ναυπακτίας.
* Σέλλος ή Σέλος, παλιά ονομασία του Πύθιου Λάρισας.
* Σέλλος ή Σέλος, παλιά ονομασία του οικισμού Βύθισμα Ευρυτανίας
*Σέλο ή Σέλλος, χωριό της Ευρυτανίας στο Δήμο Αγράφων
Νταλανζαντγκάντ

Το **Νταλαντζαντγκάντ **(μογγολικά: Даланзадгад, ᠳᠠᠯᠠᠨᠵᠠᠳᠠᠭᠠᠳ) είναι η πρωτεύουσα του αϊμάγκ Ομνογκόβι στην Μογγολία. Βρίσκεται 540 χιλιόμετρα νότια της εθνικής πρωτεύουσας Ουλάν Μπατόρ. Το υψόμετρο του κέντρου της πόλης είναι 1.470 μέτρα. 

Το 2011, η πόλη είχε πληθυσμό 19,396 κατοίκων.

## Μεταφορές
Το Αεροδρόμιο Νταλανζαντγκάντ (ZMDZ/DLZ) εξυπηρετεί τακτικές εσωτερικές πτήσεις από και προς το Ουλάν Μπατόρ. Υπάρχουν χειμωνιάτικα και καλοκαιριάτικα δρομολόγια. 

Το 2007, η Μογγολική Αρχή Πολιτικής Αεροπορίας έχτισε ένα νέο αεροδρόμιο με ασφαλτωμένο διάδρομο. Ο διάδρομος είναι ο δεύτερος μεγαλύτερος της χώρας μετά από το Διεθνές Αεροδρόμιο Τζένγκις Χαν. Πριν από αυτό, το αεροδρόμιο είχε μόνο ένα διάδρομο από χαλίκια. 

Το Νταλανζαντγκάντ έχει ασφαλτοστρωμένο δρόμο που το συνδέει με την πρωτεύουσα Ουλάν Μπατόρ.

## Γκαλερί


File:Dalanzadgad 04.JPG|Το κτίριο της Επαρχιακής Κυβέρνησης. 
File:Dalanzadgad 01.JPG|Το αεροδρόμιο του Νταλανζαντγκάντ. 
File:DalanzadgadTemple.jpg|Ο Ναός της πόλης. 
File:Dalanzadgad 06.JPG|Το εμπορικό κατάστημα Γκαντίρς. 
File:Dalanzadgad 09.JPG|Η παλιά Τράπεζα Χαν. 
File:Dalanzadgad 17.JPG|Το ξενοδοχείο Νταλανζαντγκάντ. 
File:Dalanzadgad 16.JPG|Κτίρια διαμερισμάτων. 
File:Yolyn Am4.JPG|Μικροκλίμα της στέπας στο κοντινό Γιολίν Αμ. 
File:Yolyn Am5.JPG|Μικροκλίμα της στέπας στο κοντινό Γιολίν Αμ. 
File:Yolyn Am2.JPG|Μικροκλίμα της στέπας στο κοντινό Γιολίν Αμ. 
File:DZMonastery.jpg|Ερείπια μοναστηρίου κοντά στο Νταλανζαντγκάντ. 
File:DZDusk.jpg|Μισό πανόραμα του Νταλανζαντγκάντ. 
File:DZDay.jpg|Μισό πανόραμα του Νταλανζαντγκάντ. 



## Κλίμα
Το Νταλανζαντγκάντ έχει ένα κρύο ερημικό κλίμα (τύπος *BWk *της κλιματικής ταξινόμησης Κέππεν) με ψυχρούς χειμώνες και ζεστά καλοκαίρια. Με βάση τα Μογγολικά πρότυπα είναι ένα από τα θερμότερα μέρη της χώρας κατά τη διάρκεια του χειμώνα. Μαζί με το Τσετσερλέγκ και το Αρβαϊχέερ ήταν θερμότερο από το Χοχότ τον Ιανουάριο του 2014 και του 2015. Ένα μοναδικό μικροκλίμα της στέπας, με τρεχούμενο νερό και καταπράσινο γρασίδι βρίσκεται στην κοντινή κοιλάδα Γιολίν Αμ. 

## Επικοινωνίες και ηλεκτρικό ρεύμα
[μικρογραφία|Ένα Χουλάν, σε ένα λόφο στο [Έρημος Γκόμπι|Γκόμπι, κοντά στο Νταλανζαντγκάντ, στηνΜογγολία, κατά το ηλιοβασίλεμα.]]
Η πόλη έχει κάλυψη GSM όπως και στις άλλες σημαντικές τοποθεσίες, και η κάλυψη είναι καλή περίπου για ένα μίλι έξω από την πόλη. Συνήθως, η πόλη είναι επίσης εξοπλισμένη με ηλεκτρική ενέργεια όλο το 24ωρο.
Κοντά στο Νταλανζαντγκάντ, με συντεταγμένες 43°31'54.38"N 104°24'4.16"Ε, υπάρχει ένας σταθμός μετάδοσης μακρών κυμάτων στους 209&#x20;kHz με 75&nbsp;&#x3BA;&#x3B9;&#x3BB;&#x3BF;&#x3B2;&#x3AC;&#x3C4;.

## Παραπομπές


## Εξωτερικοί σύνδεσμοι
* Μια εκτεταμένη Έρευνα Αγοράς στο Νταλανζαντγκάντ

Κατηγορία:Πόλεις της Μογγολίας
Μπρανισλάβ Ταράσκιεβιτς

Ο **Μπρανισλάβ Αντάμαβιτς Ταράσκιεβιτς** (λευκορωσικά: Браніслаў Адамавіч Тарашкевіч, Λατσίνκα: Branisłaŭ Taraškievič, ρωσικά: Бронислав Адамович Тарашкевич, λιθουανικά: Bronislavas Taraškevičius, πολωνικά: Bronisław Adamowicz Taraszkiewicz, 20 Ιανουαρίου 1892 – 29 Νοεμβρίου 1938) ήταν Λευκορωσικό δημόσιο πρόσωπο, πολιτικός και γλωσσολόγος. 

Ήταν ο δημιουργός της πρώτης τυποποίησης της σύγχρονης γλώσσας της Λευκορωσίας στις αρχές του 20ου αιώνα. Το πρότυπο αργότερα ρωσοποιήθηκε από τις Σοβιετικές αρχές. Ωστόσο, η προ-ρωσοποιημένη (κλασική) έκδοση του προτύπου ήταν και εξακολουθεί να χρησιμοποιείται ενεργά από τους διανοούμενους και την Λευκορωσική διασπορά και αναφέρεται ανεπίσημα ως Ταρασκιέβιτσα, προς τιμήν του Μπρανισλάβ Ταράσκιεβιτς. 

Ο Ταράσκιεβιτς ήταν μέλος του υπόγειου Κομμουνιστικού Κόμματος της Δυτικής Λευκορωσίας (ΚΚΔΛ) στην Πολωνία και φυλακίστηκε για δύο χρόνια (1928-1930). Επίσης, ως μέλος του Λευκορωσικού Αντιπροσωπευτικού Σύλλογου (λευκορωσικά: Беларускі пасольскі клуб, Byelaruski pasol'ski klub), ήταν βουλευτής του πολωνικού Κοινοβουλίου (Σέιμ) την περίοδο 1922-1927. Μεταξύ άλλων, είχε μεταφράσει το Παν Ταντέους στα Λευκορωσικά, και το 1969 ένα Λευκορωσικό γυμνάσιο στο Μπιέλσκ Ποντλάσκι ονομάστηκε προς τιμήν του. 

Το 1933 αφέθηκε ελεύθερος λόγω της αποφυλάκισης ενός Πολωνο-Σοβιετικού κρατούμενου σε αντάλλαγμα τον Φραντσισάκ Αλιάχνοβιτς, ενός Λευκορώσου δημοσιογράφου και θεατρικού συγγραφέα που φυλακίστηκε σε ένα Γκουλάγκ, και έζησε στην Σοβιετική εξορία από τότε.

Έπεσε θύμα της Μεγάλης Εκκαθάρισης στα τέλη της δεκαετίας του 1930.

## Παραπομπές


## Εξωτερικοί σύνδεσμοι
* 2 σελίδες από την αρχική Λευκορωσική γραμματική από τον Μπρανισλάβ Ταράσκιεβιτς

 
Κατηγορία:Λευκορώσοι γλωσσολόγοι
Κατηγορία:Λευκορώσοι πολιτικοί
Κατηγορία:Θύματα της Μεγάλης Εκκαθάρισης